
Javaslat Szombathely, Vitéz utcában, valamint a Szőllősi sétányon tervezett magánerős beruházásban megvalósuló várakozóhelyek létesítésével kapcsolatos döntések meghozatalára


A Nyugat-dunántúli Ingatlanbefektetési Kft. (9700 Szombathely, Fő tér 36.) megbízásából a Somlai Mérnöki Iroda Kft. (9700 Szombathely, Laky Demeter utca 8.) elkészítette a „Szombathely, Hunyadi János út 8640 hrsz. „B” és „C” épületek létesítéséhez kapcsolódó parkoló építés” tervdokumentációját. (1. számú melléklet)

A benyújtott tervdokumentációhoz csatolt műszaki leírásban a felelős tervező nyilatkozik, hogy a Szombathely, Hunyadi János út 8640 hrsz. „B” és „C” épület építési engedélyezési eljárásához szükséges parkolószámot az építtető saját telken belül biztosítja, fentieken túlmenően a környék jobb parkoló ellátását, igényesen kialakított várakozóhelyekkel szeretné megoldani.
A felelős tervező tájékoztatása szerint a Szombathely, Hunyadi János út 8640 hrsz-ú ingatlanon kialakításra kerülő „A” „B” és „C” épületeknél összesen 80 db lakás, 106 db várakozóhely kialakítására kerül sor a telken belül, valamint Szőllősi sétány felől a 8640 hrsz-ú ingatlan területén 2 db magánparkoló tolókapuval zártan.  Ezen túlmenően összesen 12 db közforgalom számára nyitott parkoló kerülne kialakításra (a Vitéz utca felől a 8640 hrsz-ú ingatlan területén 5 db, míg Szőllősi sétány területén 7 db).
Az elképzelés szerint az új várakozóhelyek az önkormányzati tulajdonban és kezelésben lévő Szombathely, 8650 hrsz-ú Vitéz utca, valamint a Szombathely, 8666 hrsz-ú Szőllősi sétány érintettségével valósulnának meg.
A Vitéz utcában az utca déli oldalán kiépített csapadékvíz elvezető folyókától az utca közterületi földrészletét és a Hunyadi János út 64. szám alatti magáningatlant egyaránt érintő 3 + 2 db, összesen 5 db merőleges állású, 2,50 m szélességű, 5,10 m hosszúságú parkoló, valamint 3,50-3,50 m méretű lekerekítő ívekkel 1 db 5,38 m szélességű sorompóval zárt telekbejáró kerülne kialakításra.
A Szőllősi sétány keleti oldalán lévő zöldterületen 2 + 1 + 2 + 2 db, összesen 7 db párhuzamos állású, 2,50 m szélességű, 6-6,50 m hosszúságú várakozóhely, a Hunyadi út 64. szám alatti ingatlanhoz 1 db 1,50 m szélességű személyi bejáró, valamint a közforgalomtól tolókapuval elzártan 2 db merőleges állású 3,00 m szélességű, 5,00 m hosszúságú magánparkoló kerülne kialakításra.
A Szőllősi sétányon tervezett parkolók melletti szakaszon az út burkolata 0,60-0,80 m szélességben felújításra kerülne. A közút burkolata, valamint az új parkoló közötti kapcsolatot süllyesztett szegély futósor biztosítaná.
A tervezett várakozóhelyeknek, illetve a telekbejárónak kiemelt szegély, a személyi bejárónak kerti szegély adna keretet.
Tervezett pályaszerkezetek:
· „1. tip. burkolat” 	parkolók, térkő burkolattal
·   8 cm	térkő (szürke, 10x20cm, eltolt kötésben, antracit parkoló osztással)
·   3 cm	KZ 2/4 bazalt
· 20 cm	CKt Trγ =95%; E2≥ 120MN/m2 (MPa)
· 20 cm	HK 0/32 (GA85, f6) Trγ=95%; E2≥ 65MN/m2 (MPa)
· Teherbíró tömörített talaj Trγ=92%; E2talaj>50 MN/m2 (MPa)
· „2. tip. burkolat” 	járda, személyi bejáró térkő burkolattal
·   6 cm	térkő (szürke, vegyes méret, élletörés nélküli - zökkenőmentes - kő)
·   3 cm	KZ 2/4 bazalt
· 15 cm	CKt Trγ=95%; E2≥ 120MN/m2 (MPa)
· 20 cm	HK 0/32 (GA85, f6) Trγ=95%; E2≥ 65MN/m2 (MPa)
· Teherbíró tömörített talaj Trγ=92%; E2talaj>50 MN/m2 (MPa)
· Aszfalt útburkolat javítás (0,60-0,80 m szélességben)
· 3,5-5,5 cm AC 11 kopó (N) 1, vagy 2 rétegben
· laza részektől mentes, stabil alap
· Zöldterület kialakítás/helyreállítás
· 20 cm humuszos talaj, finom tereprendezés, 6 dkg/m2 fűmaggal füvesítve
· építési törmeléktől és vízzáró rétegektől mentes talaj
Csapadékvíz elvezetés:
A tervezett burkolatokról a csapadékvíz az utcákban kiépített, nyílt beton folyókákon keresztül jut a kiépített víznyelőkbe, amelyek az utcákban található egyesített rendszerű csatornákra kerültek rákötésre. A meglévő folyókák és víznyelők tisztítása szükséges mindkét utcában, kb. 70,00-73,00 m hosszban.
Forgalomtechnika:
A Vitéz utca, valamint a tervezett telekbejáró alá-fölé rendeltségét a KRESZ 12. § (1) bekezdés a) pont (9. ábra) szerinti „Elsőbbségadás kötelező” közúti jelzőtábla szabályozná.
A Szőllősi sétányon kialakításra kerülő párhuzamos állású parkolókat a KRESZ 17. § (1) bekezdés e) pont (112. ábra) szerinti „Várakozóhely” és kiegészítő tábla jelölné, amely kizárólag a személygépkocsik számára tenné lehetővé a várakozást.
Fásítás:
A településrendezési és építési követelmények alapszabályzatáról szóló 280/2024. (IX. 30.) Korm. rendelet (TÉKA) 60. § (2) bekezdésben szabályozott, parkolófelületek árnyékolását biztosító fásításra - minden megkezdett 6 db várakozóhely után 1 db nagy lombkoronájú, vagy minden megkezdett 4 db várakozóhely után 1 db közepes lombkoronájú környezettűrő, többször iskolázott lombos fa telepítés - a tervdokumentáció nem tér ki (jelen engedélyezési eljárásban 3 db nagy lombkoronájú fa, vagy 4 db közepes lombkoronájú környezettűrő, többször iskolázott lombos fa ültetés).
A tervezett létesítményekkel növekedne a rendezett parkolási lehetőség a városrészen, ezért azok a Nyugat-dunántúli Ingatlanbefektetési Kft. beruházásában történő kialakítását támogatásra javaslom azzal a feltétellel, hogy a kormányrendeletben előírt  pakolófelületek árnyékolását biztosító fásítás kapcsán a Beruházó egyeztessen a Városüzemeltetési és Városfejlesztési Osztály Környezetvédelmi Irodával, a meghatározott fajtájú, méretű fák ültetésére a várakozóhelyek forgalomba helyezési eljárásáig kerüljön sor.
Javaslom továbbá, hogy a Szőllősi sétányon kialakításra kerülő várakozóhelyek kiépítésük után, a sikeres forgalomba helyezési eljárással Szombathely Megyei Jogú Város Önkormányzata részére térítésmentesen kerüljenek tulajdonba és kezelésre átadásra. A Vitéz utca érintettségével tervezett parkolók közforgalom számára legyenek nyitottak, azonban azok kiépülte után maradjanak a beruházó tulajdonában és kezelésében.
Javaslom, hogy a kertvárosi lakóövezet parkolási rendjének szabályozására a várakozóhelyek kiépültével a Szőllősi sétány 26/A. szám alatti ingatlan Vitéz utca felőli oldalán a Vitéz utcára vonatkozóan a beruházó helyezzen ki a KRESZ 15. § (1) bekezdés a) pont szerinti „Megállni tilos” közúti jelzőtáblát.
A tervezett közlekedési létesítmények az érintett körzetek képviselőivel egyeztetésre kerültek.
Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék!

Szombathely, 2026. szeptember „          ”


/: Horváth Soma :/
I.
Határozati Javaslat

…../2026. (IX.21.) BKKB. sz. határozat

A Bűnmegelőzési, Közbiztonsági és Közrendvédelmi Bizottság a „Javaslat Szombathely, Vitéz utcában, valamint a Szőllősi sétányon tervezett magánerős beruházásban megvalósuló várakozóhelyek létesítésével kapcsolatos döntések meghozatalára” című előterjesztést megtárgyalta, és az alábbi javaslatokat teszi a Városstratégiai, Idegenforgalmi és Sport Bizottságnak:

1. A Bizottság javasolja, hogy a benyújtott tervdokumentáció szerint a Nyugat-dunántúli Ingatlanbefektetési Kft. beruházásában a Szombathely, Vitéz utcában, és a Szőllősi sétányon tervezett közlekedési létesítmények kiépítésre kerüljenek az előterjesztésben ismertetett feltételekkel.
2. A Bizottság javasolja, hogy a kertvárosi lakóövezet parkolási rendjének szabályozására a várakozóhelyek kiépültével a Szőllősi sétány 26/A. szám alatti ingatlan Vitéz utca felőli déli oldalon a Vitéz utcára vonatkozóan a beruházó helyezzen ki a KRESZ 15. § (1) bekezdés a) pont szerinti „Megállni tilos” közúti jelzőtáblát.

Felelős:		Dr. Nemény András polgármester
Horváth Soma, alpolgármester
Kelemen Krisztián, a Bűnmegelőzési, Közbiztonsági és Közrendvédelmi Bizottság elnöke
		(a végrehajtás előkészítéséért:
		dr. Gyuráczné dr. Speier Anikó, a Városüzemeltetési és Városfejlesztési Osztály vezetője)
Határidő:	1., 2. pont:	azonnal


II.
Határozati Javaslat

…../2026. (IX.22.) VISB. sz. határozat

A Városstratégiai, Idegenforgalmi és Sport Bizottság a „Javaslat Szombathely, Vitéz utcában, valamint a Szőllősi sétányon tervezett magánerős beruházásban megvalósuló várakozóhelyek létesítésével kapcsolatos döntések meghozatalára” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 54. § (1) bekezdés 13., és 25. pontja alapján az alábbi döntést hozta:

1. A Bizottság támogatja, hogy a benyújtott tervdokumentáció szerint a Nyugat-dunántúli Ingatlanbefektetési Kft. beruházásában a Szombathely, Vitéz utcában, és a Szőllősi sétányon tervezett közlekedési létesítmények kiépítésre kerüljenek azzal a feltétellel, hogy a parkolófelületek árnyékolását biztosító fásításra - minden megkezdett 6 db várakozóhely után 1 db nagy lombkoronájú, vagy minden megkezdett 4 db várakozóhely után 1 db közepes lombkoronájú környezettűrő, többször iskolázott lombos fa telepítés - kapcsán a Beruházó egyeztessen a Városüzemeltetési és Városfejlesztési Osztály Környezetvédelmi Irodával, és a meghatározott fajtájú, méretű fák ültetésére a várakozóhelyek forgalomba helyezési eljárásáig kerüljön sor.
2. A Bizottság elrendeli, hogy a tervezett várakozóhelyek kiépítéséhez szükséges közútkezelői hozzájárulásban kerüljön előírásra, hogy a Szőllősi sétányon kialakításra kerülő várakozóhelyek kiépítésük után, a sikeres forgalomba helyezési eljárással Szombathely Megyei Jogú Város Önkormányzata részére térítésmentesen kerüljenek tulajdonba és kezelésre átadásra. A Vitéz utca érintettségével tervezett parkolók a közforgalom számára legyenek nyitottak, azonban azok kiépülte után maradjanak a beruházó tulajdonában és kezelésében. 
3. A Bizottság támogatja, hogy a kertvárosi lakóövezet parkolási rendjének szabályozására a várakozóhelyek kiépültével a Szőllősi sétány 26/A. szám alatti ingatlan Vitéz utca felőli déli oldalon a Vitéz utcára vonatkozóan a beruházó helyezzen ki a KRESZ 15. § (1) bekezdés a) pont szerinti „Megállni tilos” közúti jelzőtáblát.

Felelős:		Dr. Nemény András polgármester
Horváth Soma, alpolgármester
Tóth Kálmán, a Városstratégiai, Idegenforgalmi és Sport Bizottság elnöke
		(a végrehajtás előkészítéséért:
		dr. Gyuráczné dr. Speier Anikó, a Városüzemeltetési és Városfejlesztési Osztály vezetője)
Határidő:	1. pont:	azonnal
	2.,3. pont:	várakozóhelyek forgalomba helyezési eljárása


III.
Határozati Javaslat

…../2026. (IX.23.) FKSZB. sz. határozat

A Fenntarthatósági és Klímastratégiai Szakmai Bizottság a „Javaslat Szombathely, Vitéz utcában, valamint a Szőllősi sétányon tervezett magánerős beruházásban megvalósuló várakozóhelyek létesítésével kapcsolatos döntések meghozatalára” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 69. § 5. pontja alapján egyetért azzal, hogy a benyújtott tervdokumentáció szerint a Nyugat-dunántúli Ingatlanbefektetési Kft. beruházásában a Szombathely, Vitéz utcában, és a Szőllősi sétányon tervezett közlekedési létesítmények kiépítésre kerüljenek, a parkolófelületek árnyékolását biztosító fásításra - minden megkezdett 6 db várakozóhely után 1 db nagy lombkoronájú, vagy minden megkezdett 4 db várakozóhely után 1 db közepes lombkoronájú környezettűrő, többször iskolázott lombos fa telepítés - kapcsán a Beruházó egyeztessen a Városüzemeltetési és Városfejlesztési Osztály Környezetvédelmi Irodával, és a meghatározott fajtájú, méretű fák ültetésére a várakozóhelyek forgalomba helyezési eljárásáig kerüljön sor.

Felelős:		Dr. Nemény András polgármester
Horváth Soma, alpolgármester
Németh Ákos, a Fenntarthatósági és Klímastratégiai Szakmai Bizottság elnöke
		(a végrehajtás előkészítéséért:
		dr. Gyuráczné dr. Speier Anikó, a Városüzemeltetési és Városfejlesztési Osztály vezetője)
Határidő:	azonnal
Telefon: +36 94/520-366
Email: horvath.soma@szombathely.hu
Web: www.szombathely.hu

